Държавен вестник, бр. 102, 2015 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  102
посредник, е длъжен да събере необходима­
та информация относно знанията и опита 
на ползвателя на застрахователни услуги в 
областта на инвестициите с оглед конкрет­
ния продукт или услуга, неговото финансово 
състояние и целите на инвестицията, в това 
число склонността му към поемане на риск, 
за да му предложи подходящ продукт. Когато 
се дават съвети относно пакетни продажби, 
застрахователят, съответно застрахователният 
посредник, е длъжен да прецени дали целият 
пакет от услуги или продукти е подходящ за 
ползвателя на застрахователни услуги. 
(2) Застрахователят, съответно застрахо­
вателният посредник, не е длъжен да събира 
информацията по ал. 1, когато са налице 
следните условия: 
1. във връзка с инвестиционния застрахо­
вателен продукт не се предоставя съвет;
2. предмет на разпространение е инвес­
тиционен застрахователен продукт, който 
представлява: 
а) договор, който води до експозиция спрямо 
инструменти, които не се считат за сложни, и 
няма структура, която прави рисковете трудно 
разбираеми за ползвателя на застрахователни 
услуги, или 
б) друг продукт, който не е сложен;
3. разпространението на застрахователния 
продукт се извършва по инициатива на полз­
вателя на застрахователни услуги. 
(3) Когато се предоставя съвет във връзка 
с инвестиционен застрахователен продукт, 
преди подписването на договора застраховате­
лят, съответно застрахователният посредник, 
е длъжен да предостави на ползвателя на 
застрахователни услуги писмено изявление 
относно уместността на продукта, което съ­
държа предоставения съвет и това как той 
отразява предпочитанията, целите и другите 
характеристики на ползвателя на застрахо­
вателни услуги, като съответно се прилага 
чл. 330.
Ч А С Т  Ч Е Т В Ъ Р Т А
ЗАСТРАХОВАТЕЛЕН ДОГОВОР
Д Я Л  П Ъ Р В И
ОБЩИ ИЗИСКВАНИЯ КЪМ ВСИЧКИ ЗАСТРА­
ХОВАТЕЛНИ ДОГОВОРИ
Г л а в а  т р и д е с е т  и  ш е с т а
ОБЩА ЧАСТ
Раздел I
Общи положения
Определение
Чл. 343. (1) С договора за застраховка 
застрахователят се задължава да поеме опре­
делен риск срещу плащане на премия и при 
настъпване на застрахователно събитие да за­
плати застрахователно обезщетение или сума.
(2) За застрахователните договори се при­
лагат общите правила на Търговския закон 
и на Закона за задълженията и договорите, 
доколкото в този кодекс не е предвидено друго.
(3) Застрахователният договор може да 
бъде сключен и от разстояние чрез средства 
за комуникация при спазване разпоредбите 
на този кодекс и на Закона за предоставяне 
на финансови услуги от разстояние.
(4) Договорът за морска застраховка се 
урежда в Кодекса за търговското корабопла­
ване. 
Форма на застрахователния договор
Чл. 344. (1) Застрахователният договор се 
сключва в писмена форма като застрахова­
телна полица или друг писмен акт. Общите 
условия по застраховката, когато има такива, 
са неразделна част от договора.
(2) Застрахователният договор може да е 
съставен и във формата на електронен доку­
мент по смисъла на Закона за електронния 
документ и електронния подпис.
(3) Застрахователят издава застраховате­
лен сертификат, удостоверяващ сключения 
застрахователен договор, по искане на застра­
ховащия, както и когато това е предвидено в 
закон. Когато застраховащият и застраховани­
ят са различни лица, застрахователят издава 
застрахователен сертификат и по искане на 
застрахования – само по отношение на неговия 
застрахован интерес. В този случай застрахо­
ваният има право да получи и информация 
за останалите договорни условия, които се 
отнасят до неговия застрахован интерес.
(4) Застрахователят е длъжен в 7-дневен 
срок от поискването да предостави на застра­
ховащия заверено копие от застрахователния 
договор. Липсата на оригинален екземпляр в 
застраховащия не е основание за отказ или 
намаляване на застрахователното плащане. 
(5) Застраховащият има право по всяко 
време да поиска от застрахователя копие от 
всички договорни заявления, декларации и 
други документи, които е предоставил във 
връзка със сключването на застрахователния 
договор.
(6) Обичайните разноски по издаване на 
новите документи по ал. 4 и 5 са за сметка 
на застраховащия.
Съдържание на застрахователния договор
Чл. 345. (1) Застрахователният договор 
съдържа:
1. имената, съответно наименованията и 
адресите на страните;
2. предмета на договора;
3. покритите застрахователни рискове;
4. срока на договора, както и началото и 
края на застрахователния период и на периода 
на застрахователното покритие; 
5. застрахователната сума или начина на 
определянето;